Kommunal- og regionsvalget er for alvor ved, at kunne mærkes rundt omkring i landet. Statsminister og formand for Venstre, Lars Løkke Rasmussen, har også meldt sig klar og kører rundt i landet for at bakke partiets spidskandidater op. Torsdag formiddag er turen kommet til Vesthimmerland Kommune, hvor Venstres spidskandidat, Per Bach Laursen, får opbakning i valgkampen fra statsministeren. - Det er da et kæmpe skulderklap, siger Per Bach Laursen (Venstre). Han glæder sig også over, at statsministeren har ønsket at se et landbrug, og at landmand René Lund Hansen fra Næsborg ved Løgstør viste rundt og forklarede om de udfordringer, han har med sin malkebesætning. Der var også rosende ord til statsministeren. - Jeg synes, det er godt, at han kommer rundt og ser hvordan, vi har det i landbruget, siger landmanden, der blev overrasket over statsministerens nysgerrighed. - Det var da friskt gjort at stikke fingrene i det foder - men det lugter jo godt, griner han.

Referat:
I dag fik lokalpolitiker fra Vesthimmerland opbakning fra Christiansborg og selveste statsministeren.